Oļegs Romaņišins

Oļegs Romaņišins (; dzimis , Ļvivā) ir Ukrainas starptautiskais lielmeistars šahā (1976).

 Biogrāfija 
Ļvivas šaha skolas audzēknis. 1973. gadā uzvarējis Eiropas šaha junioru čempionātā. FIDE viņam 1973. gadā piešķīrusi starptautiskā meistara (IM), bet 1976. gadā - starptautiskā lielmeistara (GM) nosaukumu. Vairākkārt piedalījies PSRS šaha čempionātu finālos. Labākie rezultāti - 1974. gadā dalīta 5.-7. vieta,USSR Championship (1974) 1975. gadā dalīta 2.-5. vieta,43 Championship of USSR Erevan 28.11-22.12.1975 1980.-1981. gadā dalīta 3.-5. vieta,48 Championship of USSR Vilnius 25.12.1980-21.1.1981 1981. gadā izcīnīta 3. vieta.49 Championship of USSR Frunze 26.11-22.12.1981 Vairāku starptautisko šaha turnīru uzvarētājs, tajā skaitā 1977. gadā Ļeņingradā dalījis pirmo vietu ar Mihailu Tālu,October Revolution 60th Anniversary (1977) un divas reizes uzvarējis Akibas Rubinšteina memoriālos Polaņicazdrojā - 1980. gadā un 1992. gadā.

PSRS un Ukrainas izlases sastāvā sekmīgi piedalījies dažādās šaha komandu sacensībās:
 Pasaules šaha olimpiādēs piedalījies 6 reizes (1978, 1992-2000). Komandu kopvērtējumā izcīnījis 2 sudraba (1978, 1996) un 2 bronzas (1998, 2000) medaļas.
 Pasaules komandu šaha čempionātos piedalījies 3 reizes (1993-2001). Komandu kopvērtējumā izcīnījis zelta (2001) un sudraba (1993) medaļas, bet individuāli - sudraba (2001) medaļu.
 Eiropas komandu šaha čempionātos piedalījies 6 reizes (1977-1983, 1992, 1999-2001). Komandu kopvērtējumā izcīnījis 3 zelta (1977, 1980, 1983) un sudraba (1992) medaļu. Individuālā vērtējumā izcīnījis 3 zelta (1977, 1980, 1983) medaļas.
 Pasaules studentu komandu šaha čempionātos piedalījies 3 reizes (1974, 1976, 1977) un visas reizes izcīnījis zelta medaļas gan komandu, gan individuālajā vērtējumā.
 1979. un 1981. gadā Ukrainas izlases sastāvā uzvarējis PSRS komandu čempionātos.
 Divas reizes uzvarējis PSRS komandu kausos - 1978. gadā sporta biedrības "Avangard" un 1982. gadā sporta biedrības "Trud" sastāvos.

Vairākkārt piedalījies arī Pasaules šaha čempiona nosaukuma izcīņas ciklos. 1979. gadā starpzonu turnīrā Rīgā kopā ar Florinu Georgiu dalījis 5.-6. vietu, un abiem pietrūcis tikai puspunkts, lai iekļūtu pretendentu skaitā.1979 Riga Interzonal Tournament 1993. gadā Groningenā Profesionālās šaha asociācijas rīkotajā kvalifikācijas turnīrā iekļuvis pretendentu skaitā.1993 Groningen PCA Qualifying Tournament 1994. gadā Ņujorkā pretendentu maču ceturtdaļfinālā zaudējis Indijas lielmeistaram Višvanatanam Anandam ar 2:5 (+0, -3, =4).1994-95 PCA Candidates Matches

Pazīstams arī kā atklātņu teorētiķis. Romaņišina vārdā ir nosaukts variants Nimcoviča aizsardzībā: 1. d4 Zf6 2. c4 e6 3. Zc3 Lb4 4. g3.

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Pasaules komandu šaha čempionāti)
  šahista profils vietnē olimpbase.org (Eiropas komandu šaha čempionāti)
  šahista profils vietnē olimpbase.org (Pasaules studentu komandu šaha čempionāti)
  šahista profils vietnē olimpbase.org (PSRS komandu čempionāti)
  šahista profils vietnē olimpbase.org (PSRS komandu kausi)

Kategorija:1952. gadā dzimušie
Kategorija:Ļvivā dzimušie
Kategorija:PSRS šahisti
Kategorija:Ukrainas šahisti